Frederik Tiffels

pisi|Frederik Tiffels, 2023
Frederik Tiffels (sündinud 20. mail 1995 Kölnis) on Saksamaa jäähokimängija, kes mängib ründajana Saksamaa kõrgliigaklubis EHC München.

2012. aastal siirdus Tiffels Põhja-Ameerikasse. Aastatel 2012–2014 mängis ta kaks hooaega noorteliigas United States Hockey League (USHL). Aastatel 2014–2017 mängis ta kolm hooaega Western Michigan University jäähokimeeskonnas.

2015. aastal valis Pittsburgh Penguins ta NHL-i draftis 167. valikuna. 2017. aasta juunis sõlmis ta Penguinsiga kaheaastase lepingu. Hooajal 2017/18 mängis ta American Hockey League'is (AHL) Penguinsi tütarklubis Wilkes–Barre/Scranton Penguins ja ECHL-i klubis Wheeling Nailers.

Aastatel 2018–2021 mängis Tiffels kolm hooaega Saksamaa kõrgliigaklubis Kölner Haie. Alates hooajast 2021/22 on ta mänginud EHC Münchenis. Hooajal 2021/22 lõi Tiffels Münchenis mängides Jäähoki Meistrite Liigas kaheksa väravat ja valiti Meistrite Liiga hooaja väärtuslikumaks mängijaks.https://www.eliteprospects.com/player/85240/frederik-tiffels (vaadatud 20.5.2023)

Saksamaa jäähokikoondise koosseisus on Tiffels osalenud 2022. aasta taliolümpiamängudel ja viitel maailmameistrivõistlustel (2017, 2018, 2019, 2021 ja 2023).

 Viited 

 Välislingid 
 Frederik Tiffels hockeydb.com lehel

Kategooria:Saksamaa jäähokimängijad
Kategooria:Kölner Haie mängijad
Kategooria:EHC Müncheni mängijad
Kategooria:Sündinud 1995